CELEX: 32020D0260
Language: bg
Date: 2020-02-25 00:00:00
Title: Решение за изпълнение (ЕС) 2020/260 на Комисията от 25 февруари 2020 година за изменение на Решение за изпълнение (ЕС) 2019/1202 по отношение на предотвратяването на експлозия и защитата срещу експлозия

26.2.2020   
               
               
                  BG
               
               
                  Официален вестник на Европейския съюз
               
               
                  L 54/31
               
            
         РЕШЕНИЕ ЗА ИЗПЪЛНЕНИЕ (ЕС) 2020/260 НА КОМИСИЯТА
         от 25 февруари 2020 година
         за изменение на Решение за изпълнение (ЕС) 2019/1202 по отношение на предотвратяването на експлозия и защитата срещу експлозия
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 12 от Директива 2014/34/ЕС на Европейския парламент и на Съвета (2) се счита, че продуктите, които съответстват на хармонизираните стандарти или части от тях, чиито данни са били публикувани в Официален вестник на Европейския съюз, отговарят на съществените изисквания за безопасност и опазване на здравето, установени в приложение II от посочената директива и обхванати от тези стандарти или части от тях.
                  
               
                     (2)
                  
                  
                     С писмо BC/CEN/46-92 – BC/CLC/05–92 от 12 декември 1994 г. Комисията отправи искане до Европейския комитет по стандартизация (CEN) и Европейския комитет за стандартизация в електротехниката (CENELEC) за изготвянето и преработката на хармонизирани стандарти в подкрепа на Директива 94/9/ЕО на Европейския парламент и на Съвета (3). Тази директива бе заменена от Директива 2014/34/ЕС, без да се променят съществените изисквания за безопасност и опазване на здравето, установени в приложение II към Директива 94/9/ЕО.
                  
               
                     (3)
                  
                  
                     По-специално, беше поискано CEN и CENELEC да изготвят стандарт за проектиране и изпитване на оборудване, предназначено за използване в потенциално експлозивна атмосфера, както е посочено в глава I на програмата за стандартизация, договорена между CEN, CENELEC и Комисията и приложена към искане BC/CEN/46-92 – BC/CLC/05-92. Поискано беше също така CEN и CENELEC да преработят съществуващите стандарти с оглед привеждането им в съответствие със съществените изисквания за безопасност и опазване на здравето, установени в Директива 94/9/ЕО.
                  
               
                     (4)
                  
                  
                     Въз основа на искане BC/CEN/46-92 – BC/CLC/05-92 CEN преработи стандарт „EN 1127-1:2011 Експлозивни атмосфери — Предотвратяване на експлозия и защита срещу експлозия — Част 1: Основни понятия и методология“. В резултат на това преразглеждане CEN представи на Комисията стандарт „EN 1127—1: 2019 Предотвратяване на експлозия и защита срещу експлозия — Част 1: Основни понятия и методология“.
                  
               
                     (5)
                  
                  
                     Комисията, заедно със CEN, направи оценка на това дали изготвеният от CEN стандарт „EN 1127-1:2019“ съответства на искане BC/CEN/46-92 – BC/CLC/05-92.
                  
               
                     (6)
                  
                  
                     Стандарт „EN 1127-1:2019“ отговаря на изискванията, които има за цел да обхване и които са установени в приложение II към Директива 2014/34/ЕС. Следователно е целесъобразно да се публикуват данните на този стандарт в Официален вестник на Европейския съюз.
                     
                  
               
                     (7)
                  
                  
                     Стандарт „EN 1127-1:2019“ заменя стандарт „EN 1127-1:2011“. Поради това е необходимо да се заличат данните на стандарт „EN 1127-1:2011“ от Официален вестник на Европейския съюз. За да се осигури на производителите достатъчно време, за да се подготвят за прилагането на преработения стандарт, е необходимо да се отложи заличаването на данните на стандарт „EN 1127-1:2011“.
                  
               
                     (8)
                  
                  
                     Данните за хармонизираните стандарти, изготвени в подкрепа на Директива 2014/34/ЕС, са публикувани в Решение за изпълнение (ЕС) 2019/1202 (4) на Комисията. В Решение за изпълнение (ЕС) 2019/1202 са публикувани данните само на един хармонизиран стандарт, а именно „EN IEC 60079-0:2018: Експлозивни атмосфери. Част 0: Съоръжения. Общи изисквания (IEC 60079-0:2017)“ с който се създава презумпция за съответствие със съответните съществени изисквания, посочени в Директива 2014/34/ЕС от 12 юли 2019 г. Предвижда се и заличаване на позоваването на стандарта, предшестващ стандарт „EN IEC 60079—0: 2018“. За да се гарантира, че данните на хармонизираните стандарти, изготвени в подкрепа на Директива 2014/34/ЕС, са посочени в един акт, данните на стандарти „EN 1127-1:2019“ и „EN 1127-1:2011“ следва да бъдат включени в приложенията, които се добавят към посоченото решение за изпълнение заедно с данните на стандартите „EN IEC 60079-0:2018“ и „EN 60079-0:2012 + A11:2013“.
                  
               
                     (9)
                  
                  
                     Поради това Решение за изпълнение (ЕС) 2019/1202 следва да бъде съответно изменено.
                  
               
                     (10)
                  
                  
                     Съответствието с хармонизиран стандарт осигурява презумпция за съответствие със съответните съществени изисквания, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/1202 се изменя, както следва:
            
                        1)
                     
                     
                        Членове 1 и 2 се заменят със следното:
                        
                           „Член 1
                           Данните за хармонизираните стандарти за съоръженията и системите за защита, предназначени за използване в потенциално експлозивна атмосфера, които са изготвени в подкрепа на Директива 2014/34/ЕС и са изброени в приложение I към настоящото решение, се публикуват в Официален вестник на Европейския съюз.
                           
                        
                        
                           Член 2
                           Данните за хармонизираните стандарти за съоръженията и системите за защита, предназначени за използване в потенциално експлозивна атмосфера, които са изготвени в подкрепа на Директива 2014/34/ЕС и са изброени в приложение II към настоящото решение, се заличават от Официален вестник на Европейския съюз от датите, посочени в същото приложение.“
                           
                        
                     
                  
                        2)
                     
                     
                        Приложения I и II се добавят съгласно приложението към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 25 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/34/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно съоръженията и системите за защита, предназначени за използване в потенциално експлозивна атмосфера (ОВ L 96, 29.3.2014 г., стр. 309).
         
            (3)  Директива 94/9/ЕО на Европейския парламент и на Съвета от 23 март 1994 г. за сближаване на законодателствата на държавите членки относно оборудването и защитните системи, предназначени за използване в потенциално експлозивна атмосфера (ОВ L 100, 19.4.1994 г., стр. 1).
         
            (4)  Решение за изпълнение (ЕС) 2019/1202 на Комисията от 12 юли 2019 година относно хармонизираните стандарти за съоръженията и системите за защита, предназначени за използване в потенциално експлозивна атмосфера, изготвени в подкрепа на Директива 2014/34/ЕС на Европейския парламент и на Съвета (ОВ L 189, 15.7.2019 г., стр. 71).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ I
                     
                                 №
                              
                              
                                 Данни на стандарта
                              
                           
                                 1.
                              
                              
                                 EN IEC 60079-0:2018, Експлозивни атмосфери. Част 0: Съоръжения. Общи изисквания (IEC 60079-0:2017)
                              
                           
                                 2.
                              
                              
                                 EN 1127-1:2019, Предотвратяване на експлозия и защита срещу експлозия. Част 1: Основни понятия и методология
                              
                           
               
               
                  
                     ПРИЛОЖЕНИЕ II
                     
                                 №
                              
                              
                                 Данни на стандарта
                              
                              
                                 Дата на заличаването
                              
                           
                                 1.
                              
                              
                                 EN 60079-0:2012 + A11:2013, Експлозивни атмосфери. Част 0: Съоръжения. Общи изисквания (IEC 60079-0:2011, с промени + IS1:2013)
                              
                              
                                 6 юли 2021 г.
                              
                           
                                 2.
                              
                              
                                 EN 1127-1:2011, Експлозивни атмосфери. Предотвратяване на експлозия и защита срещу експлозия. Част 1: Основни понятия и методология
                              
                              
                                 1 февруари 2022 г.
                              
                           
               “